Daini anhte Wunpawng mungdan hta Karai e jaw ai Sut nhprang rai ni law la ai lam gaw daini anhte ni a matu dagam dala zawn she byin taw nga sai, dai sut nhprang rai ni a majaw daini Wunpawng Buga ginra ni hta sutmasa majan kaba hpe Myen asuya hte Miwa ni pawng nna shabyin dat sai hku re. Miwa gaw anhte Wunpawng Buga ginra ni hta na sut nhprang rai ni hpe wanglu wanglang lu shaw sha na matu Myen asuya hpe ladat amyu myu hku dip n-gun (pressure) jaw nga ai.
Teng ai shiga langai hku nga yang, Ya na Myen asuya hte Mi na hpyen asuya lakhtak hta Miwa kaw na hkoi da ai US dollar 60,000,000,0 digari (60) nga ai hku re, lama na Myen asuya ni Jinghpaw Mung na rawt malan hpung KIO/KIA hpe lu shamyit kau ai rai yang dai gumhpraw hka (60 billions) hpe shaprai kau ya na nga nna lai wa sai shata hta sha lahkawng maga asuya hkringmang ni jawm myit hkrum da masai lam na chye lu ai. Ndai lam gaw anhte amyu sha ni a matu manu mana myit machyi hpa rai taw nga sai, Miwa gaw ya na zawn myit nsan seng ai hte anhte Mungdan na sut nhprang rai ni hpe shi hkrai laba madu sha mayu ai lawhpa sha lawa tai taw nga sai, anhte amyu sha ni gaw ndai sut masa majan a tsinyam (victims) masha ni tai taw nga sai. Ndai lam hte seng nna Mungdan shagu du nga ai amyu sha ni yawng ja ja (Aggressive Form) mazut ladat hku nna ninghkap sa wa ga ngu saw lajin dat ai rai.
Laiza Brang
kac_Latn kac_Latn plt_Latn